AIŠKINAMASIS RAŠTAS

Dėl Molėtų rajono savivaldybės tarybos 2017 m. vasario 23 d. sprendimo Nr. B1-36 „Dėl Molėtų rajono savivaldybės biudžetinių įstaigų vadovų darbo apmokėjimo sistemos aprašo patvirtinimo” pakeitimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės tarybai tvirtinant Molėtų rajono savivaldybės biudžetinių įstaigų vadovų darbo apmokėjimo sistemos aprašą (toliau – Aprašas), pagal tuo metu galiojusią Darbo apmokėjimo įstatymo redakciją, Aprašo 27 punkte buvo nustatyta, kad Aprašo nuostatos, reglamentuojančios mokyklų vadovų pareiginių algų pastoviųjų dalių koeficientų nustatymą, netenka galios 2017 m. rugpjūčio 31 d. Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 17 straipsnio pakeitimo įstatymu (toliau – 17 straipsnio pakeitimo įstatymas) buvo pratęstas Darbo apmokėjimo įstatymo nuostatų, reglamentuojančių mokyklų vadovų pareiginių algų pastoviųjų dalių koeficientų nustatymą, taikymas iki 2018 m. rugpjūčio 31 d.

Teikiamo sprendimo projekto tikslas susieti atitinkamų Aprašo punktų taikymą su 17 straipsnio įstatyme nustatytais terminais.

Lietuvos Respublikos Vyriausybės atstovas 2017 m. lapkričio 2 d. Savivaldybės tarybai pateikė teikimą Nr. 10-106 „Dėl 2017-02-23 Molėtų rajono savivaldybės tarybos sprendimu Nr. B1-36 patvirtinto Molėtų rajono savivaldybės biudžetinių įstaigų vadovų darbo apmokėjimo sistemos aprašo“, kuriame pasiūlė artimiausiame Savivaldybės tarybos posėdyje apsvarstyti Aprašo 27 p. pakeitimo ar panaikinimo klausimą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 17 straipsnio pakeitimo įstatymas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Priėmus šį sprendimą atsiras pagrindas susieti Molėtų rajono savivaldybės biudžetinių įstaigų vadovų darbo apmokėjimo sistemos aprašo 27 punkto taikymą su Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 17 straipsnio pakeitimo įstatymu nustatytais terminais.

Neigiamų pasekmių nenumatoma.

**4. Priemonės sprendimui įgyvendinti**.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Projektui įgyvendinti papildomų lėšų nereikės.

**6. Vykdytojai, įvykdymo terminai.**